[{"text_idx": "#000000", "text": "Rhagolwg penwythnos agoriadol Cymru Premier JD"}, {"text_idx": "#000003", "text": "Mae edrychiad newydd i Aberystwyth; rheolwr newydd a 10 chwaraewr newydd yn ymuno."}, {"text_idx": "#000004", "text": "Gavin Allen sy\u2019n cymryd yr awenau y tymor yma. Yn gyn is-reolwr i Neville Powell a Matthew Bishop, sgoriodd 93 go\u0302l gynghrair yn ei amser fel chwaraewr i Aber, ac mae\u2019r haf wedi bod yn un prysur iddo."}, {"text_idx": "#000008", "text": "Y ddau di\u0302m wedi curo ei gilydd yn ei gemau diwethaf ac yn targedu ge\u0302m gynta\u2019r tymor fel un i ennill pwyntiau ohoni."}, {"text_idx": "#000010", "text": "Pen-y-bont yn gorffen un safle uwchben y safleoedd cwympo y llynedd a thi\u0302m Rhys Griffiths yn gobeithio adeiladu ar eu tymor cyntaf yn yr Uwch Gynghrair."}, {"text_idx": "#000011", "text": "Gemau agos rhwng y ddau di\u0302m llynedd. Ge\u0302m ddi-sgo\u0302r pan gyfarfu\u2019r ddau di\u0302m ddiwethaf, ym Mhen-y-bont cyn y torriad. Hynny\u2019n dilyn buddugoliaeth o 3-2 i\u2019r Cofis yn y ge\u0302m gyfatebol ar Yr Oval ym mis Medi. Go\u0302l gan Jamie Crowther gyda 90 munud ar y cloc yn cipio\u2019r 3 phwynt i Gaernarfon."}, {"text_idx": "#000014", "text": "Gorffen yn 8fed yn y gynghrair y llynedd ac yn edrych am ddechrau da wrth deithio i gwrdd a\u0302\u2019r newydd-ddyfodiaid."}, {"text_idx": "#000017", "text": "Y Seintiau yn anelu i ail gipio\u2019r gynghrair ar o\u0302l y siom o ddod yn ail, ar o\u0302l bod yn bencampwyr am 8 mlynedd yn olynol!"}, {"text_idx": "#000018", "text": "Y Barri, a orffennodd yn 4ydd, yn chwilio am ddechrau da i\u2019w tymor domestig yn dilyn y siom o gael eu bwrw allan o Ewrop yn y ge\u0302m ragbrofol gyntaf o 5-1 i NSI\u0301 o Ynysoedd y Ffaro\u0308e."}, {"text_idx": "#000019", "text": "Canlyniad da i\u2019r Barri y tro diwethaf iddynt gyfarfod \u2013 ge\u0302m gyfartal 2-2 i ffwdd ar Neuadd y Parc ar y 6ed o Fawrth. Y Seintiau yn ildio go\u0302l yn y funud olaf a gollwng dau bwynt pwysig yn y ras am y bencampwriaeth."}, {"text_idx": "#000021", "text": "Y Drenewydd wedi gorffen yn 6ed yn UGC llynedd ac yn anelu i gystadlu gyda\u2019r goreuon eto eleni."}, {"text_idx": "#000022", "text": "Y ddau di\u0302m wedi cyfarfod ei gilydd ddiwethaf yng nghwpan Cymru ym mis Ionawr 2018 a\u2019r sgo\u0302r yn gyfartal 2-2 ar ddiwedd y ge\u0302m cyn i\u2019r Drenewydd ennill wedi ciciau o\u2019r smotyn."}, {"text_idx": "#000024", "text": "Bydd y ddau di\u0302m yn awyddus i ddechrau eu tymor newydd gyda chanlyniad da a fydd yn rhoi hyder iddynt wrth ail gydio yn eu hymgyrchoedd Ewropeaidd \u2013 Cei Connah gartref i Dinamo Tblisi ar y Cae Ras, Wrecsam a\u2019r Bala yn teithio i Wlad Belg i gwrdd a\u0302 Standard Lie\u0300ge yn ail rownd gymhwyso Cynghrair Europa (yn fyw ar-lein 17/09/20 \u2013 7.00)."}, {"text_idx": "#000025", "text": "Cyfartal 2-2 oedd hi pan gyfarfu\u2019r ddau di\u0302m ddiwethaf ar Faes Tegid Y Bala ar ddechrau mis Mawrth mewn gem gystadleuol danllyd. Michael Wilde yn rhoi Cei Connah ar y blaen wedi 2 funud yn unig ond Chris Venables yn taro no\u0302l i\u2019r ti\u0302m cartref bum munud yn ddiweddarach. Jamie Insall yn rhoi Cei Connah yn o\u0302l ar y blaen cyn y toriad a Kieran Smith yn ei gwneud hi\u2019n gyfartal eto wedi 78 munud. Y ge\u0302m gyfartal yn dod a record hir o fuddugoliaethau i Gei Connah dros Y Bala i ben."}]